Куповао стари боб за млади
Некакав трговац имао престара боба у дућану, и коме га је гођ продавао, свакоме се срећом и душом заклињао, да се вари у брзо као јаје. Један што је купио да свари вечери, варио га је до пасај поноћи, а боб стар — никад се сварити. — Кажите ми је ли се ови трговац криво али право заклео ономе човјеку? — Богме криво, како га је на вјеру преварио. — Није истина! јер што гођ се јаје више вари, то све тврђе долази.

Референце

Извор 
Врчевић, В. 1868. Српске народне приповијетке понајвише кратке и шаљиве. Биоград: Српско учено друштво. стр. 205.

Српске народне приповетке
Народне шаљиве приче